Taai klappe | Die Vryburger
Dit is nie net die Europese lande wat met hulle afwesigheid by die inhuldiging van pres. Jacob Zuma, hul gesindheid openbaar het nie.
Dit is ook sy geswore vriende uit die Oosblok, China, Indië, Rusland en selfs Kuba, wat met hulle afwesigheid 'n taai klap uitgedeel het.
Dit is Afrika-state, vriende soos Mugabe en dié javels, wat besluit het om die lekker eet geleentheid by te woon terwyl duisende kospakkies, wat alles met belastingbetalers se geld aangekoop is, aan die hordes uitgedeel is.
Dit was ook opvallend dat Mugabe, die swakste leier van die kontinent, die grootste en langste applous gekry het, terwyl Zuma maar so-so begroet is.
Dit is ook opvallend hoe die links-liberale media van Suid-Afrika die feite probeer verswyg en poog om 'n ophef te maak van die buitelanders wat die inhuldiging bywoon, sonder om te meld wat werklik gaande is.
Die feit is: Die lande wat werklik van belang is en wat vir Suid-Afrika van betekenis is, se verteenwoordigers was afwesig.
Dit is die taaiste klap wat Suid-Afrika kon kry!
Die nuwe "democratic" begin nou klappe kry, en die land se leiers beleef nou dat die aanvanklike ophemeling vanuit die buiteland omgeswaai en bied nou die koue skouer.
Die wiel draai stadig, ook daar in Europa waar behoudende politici die toon aangee met kragtige vertonings in die EU verkiesing.
Die formidabele Marine Le Pen het los voor geëindig met die Franse president in 'n slegte derde plek.
Dit is 'n taai klap na die links-liberales van Europa.
En hier in eie geledere is ook iets aan die gebeur.
Hier word ook 'n taai klap uitgedeel hierdie komende Saterdag.
Op 31 Mei 2014 word 'n nuwe stuk in die geskiedenis van ons volk geskryf. Daardie stuk geskiedenis sal nog van groot betekenis wees in die toekoms wanneer hierdie volk sy vryheid gaan opeis.
Laat ons dan eendragtig wees, en die gebeure van hierdie dag meemaak, sodat ons ook met trots kan verklaar aan ons kinders se kinders dat ons daardie dag teenwoordig was ter wille van volksvryheid!
3 thoughts on "Taai klappe"
Deon May 27, 2014 at 9:05 am
Die pendulum is besig om te swaai in ons stamlande. Ons hulp kom. Siener van Rensburg het waarskynlik reg gesien.
JAN BOER May 27, 2014 at 9:43 am
Stem saam Neelsie ! Ek wil tog aanbeveel dat mense die puik boek, Volksverraad van adv Piet Pretorius lees. Hy verwys na n visioen van n ene Rick Joyner, wat sien dat n " White supremasist group " teen ALLE verwagting hierdie land bevry. Daar is mense wat hom, ( di Joyner ) as persoon kritiseer, en ek wil my nie daarby inlaat nie. Wat besonder interessant was, is dat hy gesê het hierdie " Boere-strafkommando, " ( my interpretasie ) die hele wêreld in rasse konflik laat ontvlam ? ? Die Boere, volgens my kennis, was die eerste krygers wat guerilla-oorlogvoering " ontwerp " het ? So sal ons seker weer die pas aangee vir die res van die wêreld oor hoe om die immigrante probleem op te los !
Arnold May 27, 2014 at 9:53 am
Dink daaraan dat ons dalk 'n Fakel vanaf die "Verhoor" perseel na 'n plek neem wat ons vryheid verteenwoordig.
Ek besef dat daar stories is oor die VTM, maar daar is sekerlik ook ander plekke wat meer geskik sal wees. Dalk kruger Huis.